ИЗИСКВАНИЯ И УКАЗАНИЯ
ЗА ПОДГОТОВКА НА ОФЕРТА ЗА УЧАСТИЕ В ПРОЦЕДУРА ЗА ВЪЗЛАГАНЕ НА ОБЩЕСТВЕНА ПОРЪЧКА ЧРЕЗ ПУБЛИЧНА ПОКАНА С ПРЕДМЕТ: „ЗАСТРАХОВАНЕ НА ИМУЩЕСТВОТО И СЛУЖИТЕЛИТЕ НА ДСНК“ С ПЕТ ОБОСОБЕНИ ПОЗИЦИИ

I.	Общи положения
1.	Дирекция за национален строителен контрол кани за участие в процедура за възлагане на обществена поръчка чрез „Публична покана“ чуждестранни и български физически и юридически лица, включително техни обединения, които отговарят на изискванията на глава четвърта, раздел първи от ЗОП.
2.	Участниците се представляват от законните си представители или от лица, упълномощени за участие с нотариално заверено пълномощно.
3.	До изтичане срока за подаване на оферти всеки участник в процедурата може да промени, допълни или оттегли офертата си.
II.	Описание на предмета:
1.	Общи положения
Предметът на поръчката е „Застраховане на имуществото и служителите на ДСНК“ с пет обособени позиции, както следва:
1.1.	Обособена позиция 1 „Застраховане на сградите, собственост на ДНСК“;
1.2.	Обособена позиция 2 „Застраховане на автомобилите, собственост на ДНСК със застраховка „Автокаско“; 
1.3.	Обособена позиция 3 „Застраховане на автомобилите, собственост на ДНСК със застраховка „Гражданска отговорност“;
1.4.	Обособена позиция 4 „Застраховане на 421 служителя на ДНСК със групова застраховка „Злополука“; 
1.5.	Обособена позиция 5 „Застраховане на 421 служителя на ДНСК със групова застраховка „Живот“.
Приложени са списъци на автомобилите, собственост на ДНСК и на сградите, собственост на ДНСК.
Балансовата стойност посочена в списъка на сградите, собственост на ДНСК е актуалната към момента на обявяване на процедурата и е посочена единствено с цел образуване на ценовото предложение и сравняване на получените оферти. 
2.	Изисквания към предмета на поръчката:
2.1. За недвижимото имущество, собственост на ДНСК – обособена позиция 1, застраховката да покрива щетите и разходите при пожар (в т. ч. умишлен палеж), експлозия, имплозия и природни бедствия – буря, ураган, проливен дъжд, градушка, наводнение, снежно и ледено натрупване, свличане на земни пластове, земетресение и др. - за срок от една година – Приложение № 1. Не се допуска самоучастие при задължителното застраховане на имотите публична държавна собственост, съгласно закона за държавната собственост.
2.2. За служебните автомобили, собственост на ДНСК - обособени позиции 2 и 3, застраховката да е за срок от една година, съгласно списъка и сроковете от Приложение № 2 и да включва:
2.2.1. по обособена позиция 2 застраховка „Автокаско“ с обхванати най-малко следните рискове - пожар (по време на експлоатация на МПС и вследствие злоумишлени действия на трети лица), стихийни и природни бедствия, експлозия и/или взривяване, сблъсък с или удар от МПС и/или други физически тела и/или пътнотранспортно произшествие (вкл. в паркирано състояние и/или при маневри за паркиране), злоумишлени действия на трети лица, падане върху МПС на летателни апарати и/или твърди тела и/или предмети, отваряне на врата или капак по време на движение, кражба чрез взлом или грабеж на цяло МПС или отделни части, възли или детайли от него;
2.2.2. за обособена позиция 3 – застраховка „Гражданска отговорност“ с обхванати имуществени и неимуществени вреди с лимити съобразно действащите нормативни разпоредби към датата на подаване на офертата;
2.2.3. Възстановяването на всички щети на всички МПС на ДНСК за сметка на застрахователя в автосервизни фирми, както следва:
- За нови МПС в гаранция - в официалния автосервиз на вносителя;
- За МПС след изтичане на гаранцията - в автосервизи, посочени от застрахователя; или чрез изплащане на обезщетение по сметката на ДНСК, след извършена калкулация от застрахователя, съгласно Методиката на съответното дружество.
- Безплатна пътна помощ в границите на Република България;
2.3. За застраховките на служителите на ДНСК – за обособени позиции 4 и 5, да бъде на застрахователна сума от 5000 лв. за 421 броя лица за 2014 г.
2.3.1. Обособена позиция 4 - застраховка „Злополука” включва следните основни покрития: смърт, трайно намалена работоспособност в резултат на злополука, временна неработоспособност в резултат на злополука, с допълнително покритие покриване на медицински разходи в резултат на злополука, във връзка с лечението на последиците от злополуката.
2.3.2. Обособена позиция 5 - застраховка „Живот” включва следните основни покрития: смърт от заболяване или злополука, трайна загуба на трудоспособност в резултат на злополука, временна загуба на трудоспособност вследствие на трудова злополука, временна загуба на трудоспособност вследствие на битова злополука, временна загуба на трудоспособност от заболяване.
3. Срок за извършване на услугата - 12 /дванадесет месеца/ 
III.	Подготовка на документите за участие в процедурата.
1.Общи положения
1.1.	Участниците са длъжни да съблюдават сроковете и условията, посочени в публичната покана за възлагане на обществената поръчка и документацията за участие в процедурата.
1.2.	Разходите свързани с изготвянето и подаването на офертите са за сметка на участника. Възложителят при никакви условия няма да участва в тези разходи, независимо от начина на провеждане или изхода на процедурата.
1.3.	Участниците се представляват от ръководителите си или от лица, специално упълномощени за участие в процедурата, което се доказва с нотариално заверено пълномощно.
1.4.	Участници в процедурата могат да бъдат български или чуждестранни физически или юридически лица, или обединения между тях. 
1.5.	Отстранява се от участие в процедурата участник, който не отговаря на нормативните изисквания или на някое от условията на Възложителя.
2.Необходими документи за участие в процедурата
2.1.	При подготвяне на предложението всеки Участник трябва да се придържа точно към условията, обявени от Възложителя.
2.2.	Всеки участник може да подаде оферта за една или няколко обособени позиции, но всяко предложение трябва да обхваща пълния обем на обособената позиция, за която участва.
2.3.	Всеки участник има право да представи само една оферта по една обособена позиция.
2.4.	Участниците подават офертата си в запечатан, непрозрачен плик с ненарушена цялост, със следното съдържание:
2.4.1	Списък на документите, съдържащи се в офертата, подписан и подпечатан от участника.
2.4.2	Заверено копие от документ за регистрация или единен идентификационен код съгласно чл.23 от Закона за търговския регистър, когато участникът е юридическо лице или едноличен търговец, или копие от документа за самоличност, когато участникът е физическо лице. При участници обединения се представя и документ, подписан от лицата в обединението, в който задължително се посочва представляващият.
2.4.3	Заверено копие на лиценз за извършване на застрахователна дейност по посочения вид застраховка в съответствие с действащата нормативна уредба.
2.4.4	Нотариално заверено пълномощно на лицата, подписали предложението в случай, че нямат представителни функции.
2.4.5	Предложение за изпълнение на поръчката /Приложения № 3 и 3А/, за техническо и ценово предложение, подготвено съгласно попълнени таблици от Приложение №1 и №2 за обособени позиции 1, 2 и 3.
2.4.6	Декларация за запознаване с условията на поръчката – Приложение № 4.
2.4.7	Административни сведения за участника – Приложение № 5.
Забележка: Когато участник в процедурата е обединение, което не е юридическо лице, същото следва да спази разпоредбата на чл. 56, ал. 3, т. 1 и т. 2 от ЗОП.
3.Изисквания към документите
3.1.	Всяка страница на предложението, следва да е подписана, подпечатана и номерирана с пореден номер. Всички документи, които не са представени в оригинал или не са нотариално заверени копия следва да бъдат заверени с гриф “Вярно с оригинала”.
3.2.	Документите и данните в предложението се подписват само от лица с представителни функции или от упълномощени от тях лица с нотариално заверено пълномощно.
3.3.	Всички документи, трябва да са с дата на издаване, предшестваща подаването им не повече от 12 месеца или да са в срок на тяхната валидност, когато такава е изрично записана в тях.
3.4.	Всички документи, свързани с предложението, следва да бъдат на български език. Ако в предложението са включени документи на чужд език, същите следва да са придружени със съответен превод. Когато участникът е чуждестранно физическо или юридическо лице или техни обединения, документите се представят и в превод.
3.5.	Възложителят предоставя документацията за участие безплатно, като същата може да бъде намерена на интернет адреса на ДНСК www.dnsk.mrrb.government.bg /раздел обществени поръчки/.
3.6.	В настоящата документация са приложени образци, под формата на които следва да бъдат представени офертите. Офертата следва да отговаря на изискванията, посочени в публичната покана, настоящите указания и да бъде оформена по приложените към документацията образци. Представените образци в документацията за участие и условията описани в тях са задължителни за участниците и не могат да бъдат променяни от тях.

4. Срок на валидност на предложенията
4.1. Предложенията следва да бъдат валидни в срок най-малко 90 дни от крайния срок за подаване на офертата. Предложение с по-малък срок на валидност ще бъде отстранено от Възложителя, като несъответстващо на изискванията.
4.2. В изключителни случаи, Възложителят може да поиска писмено – от класираните участници, да удължат срока на валидност на предложенията, до момента на сключване на договора.
IV. Подаване на офертите.
1. Предложението, съдържащо офертата на кандидата, се подава на адреса, посочен в публичната покана на Възложителя, като върху него се изписва предмета на поръчката и обособените позиции, за които се кандидатства, името и адресът на участника, телефон и факс.
2. При приемане на предложението върху плика се отбелязват поредният номер, датата и часът на получаването и посочените данни се записват във входящия регистър, за което на приносителя се издава документ.
3. Не се приемат предложения в незапечатан или с нарушена цялост плик. Такова предложение се връща на участника и това се отбелязва в регистъра.
V. Отваряне, разглеждане и класиране на офертите.
1. Общи положения.
1.1. Комисията, която ще разглежда и оценява, подадените предложения от участниците, се назначава по реда на чл. 101г от ЗОП.
1.2. Комисията започва своята работа след получаване на списък на участниците и представените оферти.
1.3. Комисията, назначена от Възложителя, отваря предложенията по реда на тяхното получаване.
1.4. Комисията може по всяко време да проверява заявените от участниците данни, да изисква от тях разяснения, както и допълнителни доказателства за данни.
VI. Критерий за оценка на офертите: Най-ниска цена.
VII. Възлагане на договор
1. Застрахователните полици за изпълнение предмета на обособената позиция на обществената поръчка се сключват с участника, определен за изпълнител на конкретната обособена позиция и включват всички предложения от офертата му.
2. При сключване на договора, определеният изпълнител представя документи, издадени от компетентен орган, за удостоверяване липсата на обстоятелствата по чл. 47, ал. 1, т. 1 от ЗОП и декларации за липсата на обстоятелствата по чл. 47, ал. 5 от ЗОП.
VIII. Приложения:
1.	Приложение № 1. – Списък на сградите, собственост на ДНСК (excel документ);
2.	Приложение № 2 – Списък на служебните автомобили на ДНСК (excel документ);
3.	Приложение № 3 – Техническо предложение за изпълнение на поръчката - Оферта;
4.	Приложение № 3А – Ценово предложение за изпълнение на поръчката - Оферта
5.	Приложение № 4 – Декларация за запознаване с условията на поръчката;
6.	Приложение № 5 – Справка „Сведение за участника”;